13/10/2020 | Administración LocalMunicipal
Arteixo
Secretaría Xeral
Acordo do Pleno da Corporación do 29/09/2020, de aprobación convenio de colaboración coa Axencia Galega de Seguridade Pública (AGASP) para delegación procesos selectivos unitarios Policia Local, Auxiliares de Policía Local e Vixiantes Municipais

SECRETARÍA XERAL Xestión de Sesións Plenarias 2020/G010/000014 ANUNCIO.- Acordo do Pleno da Corporación celebrado o 29/09/2020, relativo á aprobación do CONVENIO DE COLABORACIÓN COA AXENCIA GALEGA DE SEGURIDADE PÚBLICA (AGASP) PARA DELEGARLLE A REALIZACIÓN DOS PROCESOS SELECTIVOS UNITARIOS DA POLICIA LOCAL, AUXILIARES DE POLICÍA LOCAL E VIXIANTES MUNICIPAIS.- “ 10. APROBACIÓN, SE PROCEDE, DE CONVENIO DE COLABORACIÓN COA AXENCIA GALEGA DE SEGURIDADE PÚBLICA (AGASP) PARA DELEGARLLE A REALIZACIÓN DOS PROCESOS SELECTIVOS UNITARIOS DA POLICIA LOCAL, AUXILIARES DE POLICÍA LOCAL E VIXIANTES MUNICIPAIS.- Dase conta ao Pleno da Corporación de que a Comisión Informativa de Asuntos do Pleno, celebrada por medios telemáticos, o xoves 24 de setembro de 2020, emitiu o seguinte DITAME: “10. ASUNTOS DE URXENCIA.- 10.1. APROBACIÓN, SE PROCEDE, DE CONVENIO DE COLABORACIÓN COA AXENCIA GALEGA DE SEGURIDADE PÚBLICA (AGASP) PARA DELEGARLLE A REALIZACIÓN DOS PROCESOS SELECTIVOS UNITARIOS DA POLICIA LOCAL, AUXILIARES DE POLICÍA LOCAL E VIXIANTES MUNICIPAIS.- “Proposta de Acordo EXPDTE.- 2020/G006/000426 EXPDTE.- 2020/A006/000016 APROBACIÓN, SE PROCEDE, DE CONVENIO DE COLABORACIÓN COA AXENCIA GALEGA DE SEGURIDADE PÚBLICA (AGASP) PARA DELEGARLLE A REALIZACIÓN DOS PROCESOS SELECTIVOS UNITARIOS DA POLICIA LOCAL, AUXILIARES DE POLICÍA LOCAL E VIXIANTES MUNICIPAIS.- D. José Maria Sanchez Novo, Concelleiro de persoal e seguridade cidadá, no exercizo das competencias delegadas pola Alcaldía a medio de Decreto número 1546/2020 de 10/07/2020, PROPOÑO Vistos os seguintes antecedentes que constan no expediente: - Informe sobre necesidad de contratación de auxiliares de policía local dando cumplimiento de requisitos legales de la ley 4/2007 de 20 de abril de coordinación de policías locales de Galicia, para lo cual se hace necesaria la adhesión al convenio tipo para la asunción por parte de la Xunta de Galicia de la convocatoria y desarrollo de los procesos selectivos unitarios para el acceso a las diferentes categorías de los cuerpos de policía local y plazas de auxiliares de policía, de data 22/09/2020 - Borrador de convenio tipo para a asunción pola administración xeral da Comunidade Autónoma de Galicia a convocatoria e desenvolvemento dos procesos selectivos unitarios para o acceso as diferentes categorías dos corpos da Policía Local (Anexo I). - Informe conxunto da Secretaría e da Intervención municipal Considerando o disposto na seguinte normativa de aplicación: —Os artigos 9 e 47 a 53 da Lei 40/2015, de 1 de outubro, de Réxime xurídico das Administracións Públicas. —O artigo 83 da Lei 39/2015, de 1 de outubro, do Procedemento Administrativo Común das Administracións Públicas —O artigo 6 da Lei 9/2017, de 8 de novembro, de Contratos do Sector Público, pola que se traspoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, de 26 de febreiro de 2014. —Os artigos 21, 22, 47.2 e 57 da Lei 7/1985, de 2 de abril, reguladora das Bases do Réxime Local. — Os artigos 66 e 67 do Texto Refundido das Disposicións Legais Vixentes en materia de Réxime Local aprobado por Real Decreto Lexislativo 781/1986, de 18 de abril. —O artigo 8.1. b) da Lei 19/2013, de 9 de decembro, de transparencia, acceso á información pública e bo goberno. —O artigo 32.7 da Lei 4/2007, do 20 de abril, de coordinación de policías locais de Galicia, e o Decreto 115/2017, do 17 de novembro. Considerando a atribución concedida á alcaldía e ao Pleno polo artigos 21.1, 22.1 p) e 47.2 h) da Lei 7/85, de 2 de abril, Reguladora das Bases de Réxime Local, requirindo maioría absoluta do número legal de membros da corporación Artículo 47.2. h) “h) Transferencia de funciones o actividades a otras Administraciones públicas, así como la aceptación de las delegaciones o encomiendas de gestión realizadas por otras administraciones, salvo que por ley se impongan obligatoriamente”. Tendo en conta a urxencia por reforzar os efectivos da policía local ante a situación de pandemia provocada polo COVID-19 e tendo en conta que finalizan o nomeamento vixente dos auxiliares de policía local actualmente en servizo o vindeiro 15/10/2020, e requirindo a contratación de novos efectivos segundo informa o Xefe de área de seguridade do concello de Arteixo. Propoño ao Pleno da Corporación, previo ditame da Comisión Informativa de asuntos do Pleno, a adopción do seguinte ACORDO: PRIMEIRO.- Aprobar a adhesión ao convenio tipo para a asunción pola administración xeral da Comunidade Autónoma de Galicia a convocatoria e desenvolvemento dos procesos selectivos unitarios para o acceso as categorías dos corpos da Policía Local que se detallan, do seguinte teor literal, tendo en conta que o Anexo II podería sufrir modificacións atendendo ás circunstancias do momento concreto da expedición do mesmo, que será adaptada a súa redacción ao que legalmente sexa conforme a dereito, sen ser necesaria nova aprobación polo Pleno da corporación: “CONVENIO TIPO PARA A ASUNCIÓN POLA ADMINISTRACIÓN XERAL DA COMUNIDADE AUTÓNOMA DE GALICIA DA CONVOCATORIA E DESENVOLVEMENTO DOS PROCESOS SELECTIVOS UNITARIOS PARA O ACCESO ÁS DIFERENTES CATEGORÍAS DOS CORPOS DE POLICÍA LOCAL E AS PRAZAS DE AUXILIARES DE POLICÍA LOCAL OU AS PRAZAS DE VIXILANTES MUNICIPAIS Santiago de Compostela,. de. de. REUNIDOS DUNHA PARTE, D. Jose Cesar Olazarri Escalona, Vicepresidencia Primeira e Consellería de Presidencia, Xustiza e Turismo da Xunta de Galicia, e Presidente do Consello Reitor da Academia Galega de Seguridade Pública, actuando en nome e representación da Administración xeral da Comunidade Autónoma de Galicia en virtude das competencias que ten atribuídas no artigo 34 da Lei 1/1983, do 22 de febreiro, reguladora da Xunta e da súa presidencia, no Decreto 72/2013, do 25 de abril, polo que establece a estrutura orgánica da Vicepresidencia e da Consellería de Presidencia, Administracións Públicas e Xustiza, no artigo 8 da Lei 1/2007, do 15 de xaneiro, da Academia Galega de Seguridade Pública e no artigo 2.2. do Decreto 115/2017, do 17 de novembro, polo que se regula a cooperación da Administración xeral da Comunidade Autónoma de Galicia cos concellos na selección dos membros dos corpos de Policía local, vixilantes municipais e auxiliares de policía local DOUTRA, D. Hector Jose Conto Martin Grande, titular da Alcaldía-Presidencia do Concello de Arteixo, actuando en nome e representación deste en virtude das competencias que ten atribuídas pola Lei 7/1985, do 2 de abril, reguladora das bases do réxime local, e pola Lei 5/1997, do 22 de xullo, de Administración local de Galicia, e facultado para a sinatura deste convenio polo Pleno do Concello, segundo acordo adoptado na sesión de., en cumprimento do previsto no artigo 22.1. p) en relación co 47.2. h) da Lei 7/1985, do 2 de abril [municipios de réxime común]/123.1. j) da Lei 7/1985, do 2 de abril [municipios de gran poboación]. Recoñecéndose ambas as dúas partes con capacidade e representación legal suficiente para o outorgamento deste convenio, EXPOÑEN: I.- A Lei 4/2007, do 20 de abril, de coordinación de policías locais, establece no seu artigo 32.7 que “a Xunta de Galicia poderá asumir a convocatoria das prazas vacantes e, de ser o caso, a formación e o período de prácticas naqueles concellos que así o acorden mediante os oportunos convenios de colaboración”. En desenvolvemento desta previsión, o artigo 2.2 do Decreto 115/2017 establece que “a cooperación da Administración xeral da Comunidade Autónoma de Galicia cos concellos mediante a asunción da convocatoria das prazas vacantes dos seus corpos de policía local, incluídas, de ser o caso, as de auxiliares de policía local ou dos postos de vixilantes municipais, de non existir no concello corpo de Policía local, requirirá a celebración do oportuno convenio a través da consellería competente en materia de seguridade”. II.- Dentro do devandito marco regulador, a Administración xeral da Comunidade Autónoma de Galicia, a través da súa Vicepresidencia e Consellería de Presidencia, Administracións Públicas e Xustiza e da Academia Galega de Seguridade Pública, desexa cooperar activamente cos concellos de Galicia que dispoñen de corpo de Policía local e das prazas de auxiliares de policía local ou de vixilantes municipais, mediante a asunción da convocatoria e desenvolvemento dos procesos selectivos para o acceso ás diferentes categorías dos devanditos corpos e prazas de auxiliares de policía local e de vixilantes municipais. III.- Mediante acordo do Pleno de data., adoptado en cumprimento do previsto no artigo 22.1. p) en relación co 47.2. h) da Lei 7/1985, do 2 de abril [municipios de réxime común]/123.1. j da Lei 7/1985, do 2 de abril [municipios de gran poboación], o Concello de Arteixo delega na Administración xeral da Comunidade Autónoma de Galicia as competencias relativas á convocatoria e desenvolvemento dos procesos selectivos para o acceso á categoría de Policía na escala básica e as prazas de auxiliares de policía local e as de vixilantes municipais, por todo o tempo de vixencia do presente convenio. Para instrumentar esta delegación, e de acordo co previsto no artigo 2.3 do Decreto 115/2017, do 17 de novembro, e na lexislación de réxime xurídico do sector público e de réxime local, ambas as dúas partes acordan as seguintes CLÁUSULAS: PRIMEIRA: Obxecto.1. Este convenio ten por obxecto instrumentar a delegación polo Concello de Arteixo na Administración xeral da Comunidade Autónoma de Galicia das competencias relativas á convocatoria e desenvolvemento dos procesos selectivos para o acceso á categoría de Policía na escala básica e as prazas de auxiliares de policía local e as de vixilantes municipais.2. En virtude da devandita delegación, a Administración xeral da Comunidade Autónoma asume durante o período ao que se estende a vixencia deste convenio a convocatoria e desenvolvemento de todos os procesos selectivos para as prazas da categoría de Policía na escala básica e as prazas de auxiliares de policía local e as de vixilantes municipais, segundo as necesidades de persoal que lle sexan comunicadas polo concello na forma e prazos establecidos no presente convenio e demais normativa de aplicación. SEGUNDA: Comunicación á Academia Galega de Seguridade Pública das prazas concretas a convocar e prazo para efectuar a devandita comunicación.1. O concello, no momento da sinatura do convenio ou ben nun momento posterior e, en todo caso, antes dos prazos que a continuación se indican, deberá comunicar á Academia Galega de Seguridade Pública, no modelo que se recolle no Anexo I, o número, a denominación e as características das prazas que se terán que convocar para o seu corpo de policía local, incluídas, de ser o caso, as de auxiliares de policía local e de vixilantes municipais, con determinación expresa da escala e categoría a que pertenzan, indicando o grupo de titulación que corresponda, o nivel dos postos e as condicións ou requisitos necesarios para o desempeño de cada un deles, así como o sistema de acceso aplicable.2. A comunicación deberá ir acompañada dunha certificación da persoa titular da secretaría do concello na cal se acredite o cumprimento de todos os requisitos legalmente esixidos para a convocatoria das prazas, segundo o modelo que se recolle no Anexo II deste convenio.3. Os prazos para efectuar a devandita comunicación son os seguintes: - Antes de que remate o mes de xaneiro de cada ano, para o acceso, mediante o sistema de quenda libre, á categoría de policía e as prazas de vixilantes municipais - Antes de que remate cada ano natural para as prazas de auxiliares de policía local TERCEIRA: Alcance da delegación.1. A delegación obxecto deste convenio comprende: a) A aprobación e publicación das convocatorias dos procesos selectivos coas súas bases, así como a aprobación, notificación e publicación de todos os demais actos e resolucións administrativas que dean cobertura xurídica ao desenvolvemento daqueles. b) O nomeamento e coordinación dos órganos de selección, incluído o aboamento de todos os gastos derivados da súa actuación. c) A recepción das solicitudes de participación e o cobro das correspondentes taxas. d) A xestión íntegra da operativa precisa para o desenvolvemento material dos procesos selectivos. e) A cualificación das probas selectivas e a aplicación dos correspondentes baremos de méritos. f) Se o convenio incluíse a selección do persoal auxiliar de policía local, a xestión das correspondentes listas selectivas nos termos establecidos polo artigo 19 do Decreto 115/2017, do 17 de novembro. g) Todas as demais xestións relacionadas coa convocatoria e desenvolvemento dos procesos selectivos, coa excepción que se sinala no número seguinte. h) A organización dos correspondentes cursos selectivos de formación ou capacitación.2. Exceptúanse da delegación as competencias relativas ao nomeamento como persoal funcionario en prácticas, ou, de ser o caso, como persoal funcionario de carreira, e a contratación como persoal auxiliar de policía local das persoas aprobadas ou que obtivesen praza nos procesos selectivos. CUARTA: Obrigas da Administración xeral da Comunidade Autónoma.1. A Administración xeral da Comunidade Autónoma obrígase a aprobar e publicar as convocatorias dos procesos selectivos para o acceso ás categorías do corpo de Policía local comprendidas neste convenio e as prazas de persoal auxiliar de policía local e de vixilantes municipais sempre que as prazas comunicadas para a correspondente categoría e sistema de acceso polos concellos cos cales estean en vigor os preceptivos convenios alcancen o número mínimo total de: – Dez, no caso do acceso á categoría de policía polo sistema de quenda libre e aos postos de persoal auxiliar de policía local. Para a determinación dese número mínimo sumaranse todas as prazas comunicadas antes de que remate o mes de xaneiro de cada ano, ou antes de que remate o ano natural no caso do persoal auxiliar de policía local, salvo o disposto nas cláusulas segunda e décima terceira. Malia o anterior, a Administración xeral da Comunidade Autónoma resérvase a posibilidade de convocar procesos selectivos unitarios para un número de prazas inferior ao sinalado no parágrafo anterior, nos termos sinalados polos artigos 4.1 e 18.1 do Decreto 115/2017, do 17 de novembro.2. No suposto de non se convocar un proceso selectivo unitario por non se acadar o número mínimo de prazas previsto no número anterior, a consellería competente en materia de seguridade porá inmediatamente en coñecemento do concello dita circunstancia. Este poderá optar entre desenvolver por si mesmo o proceso selectivo ou volver comunicar as prazas para o seguinte ano, sempre que o permita o prazo de execución da correspondente oferta de emprego público.3. No caso de que o obxecto do convenio comprenda a selección de persoal auxiliar de policía local, a Administración xeral da Comunidade Autónoma obrígase tamén a seleccionar, a través da lista prevista no artigo 19 do Decreto 115/2017, do 17 de novembro, ás persoas precisas para a cobertura das necesidades sobrevidas desta clase de persoal que se comuniquen polo concello no modelo que se estableza para o efecto, sempre que na devandita lista existan persoas aptas para a cobertura das prazas ás que se refira a comunicación. QUINTA: Obrigas do concello. En virtude deste convenio, o concello asume as seguintes obrigas: a) Comunicar á Academia Galega de Seguridade Pública, na forma e dentro do prazo que se sinala na cláusula segunda, o número, a denominación e as características das prazas que se terán que convocar para o seu corpo de Policía local, incluídas, de ser o caso, as de auxiliares de policía local ou das prazas de vixilantes municipais que se terán que convocar, con determinación expresa da escala e categoría a que pertenzan, indicando o grupo de titulación que corresponda, o nivel dos postos e as condicións ou requisitos necesarios para o desempeño de cada un deles, así como o sistema de acceso aplicable. b) Nomear como persoal funcionario en prácticas, ou, de ser o caso, como persoal funcionario de carreira, ás persoas aprobadas ou que obtiveron praza nos procesos selectivos ou contratar como persoal auxiliar de policía local ás persoas seleccionadas pola Administración xeral da Comunidade Autónoma, logo de verificar que teñen superado o preceptivo curso de formación. c) Comunicar inmediatamente á Dirección da Academia Galega de Seguridade Pública a toma de posesión ou a contratación das persoas mencionadas na alínea anterior. d) Efectuar os trámites internos necesarios, nos prazos que fixe a Academia Galega de Seguridade Pública, para a incorporación efectiva aos cursos selectivos de formación ou capacitación das persoas aspirantes que superasen o proceso selectivo. e) Subministrar á consellería competente en materia de seguridade e a Academia Galega de Seguridade Pública toda a información que estas necesiten e demanden consonte o previsto polo Decreto 115/2017, do 17 de novembro, para o cumprimento das obrigas que derivan do presente convenio. SEXTA: Financiamento dos procesos selectivos.1. A Administración xeral da Comunidade Autónoma asume o financiamento de todos os gastos derivados da xestión e desenvolvemento dos procesos selectivos obxecto deste convenio, con cargo aos recursos consignados nos orzamentos xerais da Comunidade Autónoma.2. A Administración xeral da Comunidade Autónoma percibirá os ingresos derivados das taxas que se establezan pola participación nos procesos selectivos, de acordo co establecido na lexislación de taxas da Comunidade Autónoma de Galicia. SÉTIMA: Comisión de seguimento.1. Este convenio será administrado por unha comisión de seguimento composta por dúas persoas designadas por cada parte, que adoptará os acordos por unanimidade.2. A comisión de seguimento, de acordo co establecido no artigo 49.1. f) da Lei 40/2015, do 1 de outubro, de réxime xurídico do sector público, é o instrumento para o seguimento, vixilancia e control do convenio e dos compromisos adquiridos polos asinantes, e exercera as súas funcións de acordo co establecido nos artigos 51. c) e 52.3 daquela.3. A Administración xeral da Comunidade Autónoma e o concello comprométense a resolver por mutuo acordo, no seo da comisión de seguimento, cantas diferenzas resulten da interpretación e cumprimento deste convenio, sen prexuízo da competencia da orde xurisdicional contencioso-administrativa para o coñecemento de todas as cuestións e litixios que puidesen xurdir. OITAVA: Vixencia.1. Este convenio ten vixencia dende a data da súa sinatura ata un máximo de catro anos de duración 2. Con anterioridade á súa finalización, o convenio poderá ser prorrogado, previo acordo escrito das partes, ata completar un período adicional da mesma duración.3. A finalización da vixencia do convenio non afectará ao desenvolvemento dos procesos selectivos unitarios convocados ao abeiro do mesmo. NOVENA: Causas de resolución.1. De conformidade co establecido no artigo 51.2 da Lei 40/2015, do 1 de outubro, son causas de resolución deste convenio: a) A renuncia de calquera das partes, formulada por escrito cun mes de antelación a data na que desexe a finalización do mesmo. b) O incumprimento das cláusulas do mesmo. c) O mutuo acordo das partes.2. A resolución do convenio non afectará ao desenvolvemento dos procesos selectivos unitarios convocados ao abeiro do mesmo. DÉCIMA: Modificacións. As modificacións deste convenio formalizaranse mediante addenda, cos mesmos requisitos e condicións que se esixen para a aprobación do mesmo. DÉCIMA PRIMEIRA: Publicidade.1. En cumprimento do disposto na Lei 1/2016, do 18 de xaneiro, de transparencia e bo goberno de Galicia, e no Decreto 126/2006, do 20 de xullo, polo que se regula o Rexistro de Convenios da Xunta de Galicia, a Vicepresidencia e Consellería de Presidencia, Administracións Públicas e Xustiza remitirá os datos necesarios para a publicidade do convenio e informará na páxina web oficial da devandita subscrición cos seguintes datos básicos: a) Identificación das partes que interveñen. b) Importe do financiamento. c) Data da sinatura. d) Finalidade. e) Período de vixencia.2. A sinatura do convenio implica a autorización expresa para o tratamento necesario dos datos e publicidade referida no número anterior. As partes asinantes do convenio manifestan o seu consentimento para que os datos persoais que constan neste convenio, así coma o resto das especificacións que contén, poidan ser publicados no Portal da Transparencia e Goberno Aberto da Xunta de Galicia. DÉCIMA SEGUNDA: Natureza e réxime xurídico.1. Este convenio ten natureza administrativa e rexerase polo establecido na Lei 40/2015, do 1 de outubro, quedando excluído do ámbito de aplicación da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as Directivas do Parlamento Europeo e do Consello 2014/23/UE y 2014/24/UE, do 26 de febreiro de 2014, en virtude do establecido no artigo 6.1 desta.2. As discrepancias que xurdan pola aplicación deste convenio serán resoltas pola comisión de seguimento prevista na cláusula sétima. De persistir as mesmas resolverá a persoa titular da consellería competente en materia de seguridade e a Xunta de Goberno local do concello, no ámbito das respectivas competencias, poñendo fin á vía administrativa. Este convenio obriga ao cumprimento do expresamente pactado, someténdose ambas as dúas partes ao acordado en todas as estipulacións, e como proba de conformidade asínase, por duplicado, no lugar e data arriba indicados. ANEXO I MODELOS DE COMUNICACIÓN DE PRAZAS A CONVOCAR 1. Modelo de comunicación de prazas a convocar das distintas categorías dos corpos de Policía local CONCELLO DE. Referencia da aprobación e publicación da correspondente oferta de emprego público:. De ser o caso, indicando as prazas ás que afecte: Funcións:. Condicións:. Requisitos:. 2. Modelo de comunicación de prazas a convocar de auxiliares de policía local CONCELLO DE. De ser o caso, indicando as prazas ás que afecte: Funcións:. Condicións:. Requisitos:. 3. Modelo de comunicación de prazas a convocar de vixilantes municipais CONCELLO DE. Referencia da aprobación e publicación da correspondente oferta de emprego público: De ser o caso, indicando as prazas ás que afecte: Funcións:. Condicións:. Requisitos:. ANEXO II MODELO DE CERTIFICACIÓN DA SECRETARÍA DO CONCELLO., titular da Secretaría do Concello de Arteixo, CERTIFICO: Que se cumpren os requisitos esixidos pola lexislación vixente para a convocatoria do/s proceso/s selectivo/s das prazas que se recollen en documento anexo I a esta certificación. E para que así conste ao efecto da comunicación das devanditas prazas á Academia Galega de Seguridade Pública para a convocatoria do/s correspondente/s proceso/s selectivos unitarios, de acordo co previsto no convenio de data. asinado entre este concello e a Vicepresidencia Primeira e Consellería de Presidencia, Xustiza e Turismo da Xunta de Galicia, expido e asino esta certificación de orde e co visto e prace do Sr. Alcalde, en., o. de. de.” SEGUNDO.- Aprobar a delegación polo Concello de Arteixo na Comunidade Autónoma de Galicia das competencias relativas á convocatoria e desenvolvemento dos procesos selectivos para o acceso ás categorías sinaladas no borrador do convenio do seu corpo de policía local e as prazas de auxiliares de policía local e de vixilantes municipais, (en concreto as prazas da categoría de Policía e de Auxiliar de Policía). En virtude da devandita delegación, a Administración xeral da Comunidade Autónoma asume durante o período ao que se estende a vixencia deste convenio a convocatoria e desenvolvemento de todos os procesos selectivos para as prazas das diferentes categorías do seu corpo de Policía local e as prazas de auxiliares de policía local e as prazas de vixilantes municipais, sinaladas no convenio, segundo as necesidades de persoal que lle sexan comunicadas polo concello na forma e prazos establecidos no convenio e demais normativa de aplicación, (en concreto as prazas da categoría de Policía e de Auxiliar de Policía). TERCEIRO.- Facultar ao Sr. Alcalde do Concello de Arteixo, ou concelleiro en quen delegue, para a sinatura do convenio de colaboración e demais actos precisos para a execución do presente acordo. CUARTO. Publicar o presente acordo xunto co texto definitivo do convenio no Boletín Oficial da Provincia, tendo en conta que as delegacións de competencias e a súa revogación deberán publicarse no Boletín Oficial da Provincia en virtude do disposto no artigo 9.3 da Lei 40/2015, de 1 de outubro, de Réxime Xurídico do Sector Público. QUINTO.- Notificar o presente acordo ao interesados e dar traslado aos departamentos municipais afectados para o seu coñecemento e efectos oportunos, especificamente Policía e departamento de persoal. DOCUMENTO ASINADO ELECTRONICAMENTE D. Mohamed Lamine Pires Ponce de Leon.” ** Pola Secretaria Xeral, dase conta que obran no expediente os seguinte informes: - Informe emitido polo Xefe de Seguridade, D. Daniel Sánchez Villaverde, en data 22 de Setembro do actual. - Informe conxunto da secretaria municipal, e da Interventora Municipal, Dna. Luz María Villa Álvarez, en data 23 de Setembro, con CVD 8R84kaX5RoDLqhk42iHw. Deseguido pola Presidencia sométese a votación a urxencia. Votación da urxencia: UNANIMIDADE Deseguido, a Alcaldía-Presidencia, da un turno de intervencións. <<…>> Non formulándose máis intervencións, a Presidencia somete o asunto a votación. Votación: <<…>> Á vista do resultado da votación, a Comisión Informativa de Asuntos do Pleno, en VOTACIÓN ORDINARIA e por MAIORÍA, ditamina favorablemente propoñer ao Pleno da Corporación a adopción dos acordos transcritos na proposta que se deixa reflectida.” Deseguido, pola Alcaldía-Presidencia dase un turno de intervencións: <<.>> Non formulándose máis intervencións, a Alcaldía-Presidencia somete o asunto a votación. Votación: Votos a favor: UNANIMIDADE DOS/AS PRESENTES. Á vista do resultado da votación, o Alcalde-Presidente proclama adoptados, por UNANIMIDADE DOS/AS PRESENTES, os acordos transcritos no ditame que se deixa reflectido.” Asina dixitalmente na data do documento electrónico (05/10/2020). Hector Jose Conto Martin Grande (ALCALDE-PRESIDENTE)